Det ville jeg finne ut av. Derfor smatt jeg inn i en speedo, klasket svømmehetta på huet og lot det stå til.

Mann mot mann.

Vel, det var i hvert fall det som var utgangspunktet for min svømmeduell mot Henrik.

Se reportasjen i videovinduet over før du leser videre!

Svømme-eksperiment

For den VM-aktuelle 18-åringen (han var 17 da reportasjen ble laget) var så overlegen at planen måtte endres. Svømme-esset måtte rett og slett ilegges noen kraftige handicap for at konkurransen skulle bli sånn noenlunde jevn.

Først baderinger og t-skjorte.

Deretter keeperutstyr.

Til slutt full hoppdress. Med hjelm selvfølgelig.

Alt dette for å sinke supertalentets fremdrift i vannet. Gutten er nemlig ekstremt strømlinjeformet: Lang, slank kropp med lange armer og smale hofter. Dette har han dratt nytte av i bassenget: 7 norgesrekorder for senior. Og gutten er nettopp blitt 18 år.

Den kommende uka svømmer han kortbane-VM i Doha.

Les lang reportasje: Henrik (18) trener mest i hele Norge

Ekstrem forskjell mellom svømmer og badeentusiast

Konkurransedisiplinen var 50 meter fri - en distanse jeg selv konkurrerte i da jeg var på skolelaget som ungdom. Min personlige rekord fra den tiden var 43 sekunder.

Den samme distansen kan Henrik Christiansen svømme på 30,3 sekunder – 30 ganger etter hverandre (Norgesrekorden hans på 1500 meter er 15.09,48)!

En helt enorm forskjell. På det raskeste, i reportasjen over, svømmer jeg 50 meter fri på 36 sekunder – en tid jeg anser for å være forholdsvis god for en middels god svømmer.

Jeg er likevel ikke i nærheten av Henrik - selv når han svømmer i hoppdress!

Se svømme-eksperimentet i videovinduet over!

Se flere reportasjer fra «Helt Ramm»: